title: Deċiżjoni tal-Kunsill (UE) 2015/1032 tas-7 ta' Mejju 2015 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u l-Commonwealth ta' Dominica dwar l-eżenzjoni mill-viża għal soġġorn għal perijodu qasir

text:
               3.7.2015

               MT

               Il-Ġurnal Uffiċjali tal-Unjoni Ewropea

               L 173/19

         DEĊIŻJONI TAL-KUNSILL (UE) 2015/1032
   tas-7 ta' Mejju 2015
   dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u l-Commonwealth ta' Dominica dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Ir-Regolament (UE) Nru 509/2014 tal-Parlament Ewropew u tal-Kunsill (1) ittrasferixxa r-referenza għall-Commonwealth ta' Dominica mill-Anness I għall-Anness II tar- Regolament tal-Kunsill (KE) Nru 539/2001 (2).

               (2)

               Dik ir-referenza għall-Commonwealth ta' Dominica hija akkumpanjata b'nota f'qiegħ il-paġna li tispeċifika li l-eżenzjoni mill-ħtieġa ta' viża għandha tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni Ewropea.

               (3)

               Fid-9 ta' Ottubru 2014, il-Kunsill adotta deċiżjoni li tawtorizza lill-Kummissjoni biex tiftaħ negozjati mal-Commonwealth ta' Dominica għall-konklużjoni ta' ftehim bejn l-Unjoni Ewropea u l-Commonwealth ta' Dominica dwar l-eżenzjoni mill-viża għal soġġorn għal perijodu qasir (il-“Ftehim”).

               (4)

               In-negozjati dwar il-Ftehim inbdew fit-12 ta' Novembru 2014 u ġew iffinalizzati b'suċċess billi l-ftehim ġie inizjalat, permezz ta' skambju ta' ittri, fil-11 ta' Diċembru 2014.

               (5)

               Il-Ftehim għandu jiġi ffirmat, u d-dikjarazzjonijiet mehmuża mal-Ftehim għandhom jiġu approvati f'isem l-Unjoni Ewropea. Il-Ftehim għandu jiġi applikat fuq bażi proviżorja mid-data tal-iffirmar tiegħu, sakemm jintemmu l-proċeduri għall-konklużjoni formali tiegħu.

               (6)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem f'adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (7)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tieħux sehem, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed tieħu sehem f'adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni Ewropea tal-Ftehim bejn l-Unjoni Ewropea u l-Commonwealth ta' Dominica dwar l-eżenzjoni mill-viża għal soġġorn għal perijodu qasir (il-“Ftehim”) huwa b'dan awtorizzat, soġġett għall-konklużjoni tal-imsemmi Ftehim.
   It-test tal-Ftehim jinsab mehmuż ma' din id-Deċiżjoni.
   Artikolu 2
   Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.
   Artikolu 3
   Il-President tal-Kunsill huwa b'dan awtorizzat li jaħtar il-persuna jew persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 4
   Il-Ftehim għandu japplika b'mod proviżorju mid-data tal-iffirmar tiegħu (5), sakemm jitlestew il-proċeduri meħtieġa għal konklużjoni tiegħu.
   Artikolu 5
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-7 ta' Mejju 2015.

            Għall-Kunsill

            Il-President

         E. RINKĒVIČS

      (1)  Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżenti minn dik il-ħtieġa (ĠU L 149, 20.5.2014, p. 67).

      (2)  Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa (ĠU L 81, 21.3.2001, p. 1).

      (3)  Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tal-iffirmar tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill (UE) 2016/268 tat-12 ta' Frar 2016 dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u Saint Lucia dwar l-eżenzjoni mill-viża għal soġġorn għal perijodu qasir

text:
               27.2.2016

               MT

               Il-Ġurnal Uffiċjali tal-Unjoni Ewropea

               L 52/3

         DEĊIŻJONI TAL-KUNSILL (UE) 2016/268
   tat-12 ta' Frar 2016
   dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u Saint Lucia dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-punt (a)(v) tat-tieni subparagrafu tal-Artikolu 218(6), tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Il-Kummissjoni nnegozjat ftehim, f'isem l-Unjoni Ewropea, ma' Saint Lucia dwar l-eżenzjoni mill-viża għal soġġorn għal perijodu qasir (“il-Ftehim”).

               (2)

               F'konformità mad-Deċiżjoni tal-Kunsill (UE) 2015/1031 (2), il-Ftehim ġie ffirmat u huwa applikat fuq bażi proviżorja mit-28 ta' Mejju 2015.

               (3)

               Il-Ftehim jistabbilixxi Kumitat Konġunt ta' esperti għall-ġestjoni tal-Ftehim. L-Unjoni għandha tkun irrappreżentata fil-Kumitat Konġunt mill-Kummissjoni, li għandha tkun assistita mir-rappreżentanti tal-Istati Membri.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (5)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tieħux sehem, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed jieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

               (6)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u Saint Lucia dwar l-eżenzjoni mill-viża għal soġġorn għal perijodu qasir huwa b'dan approvat f'isem l-Unjoni.
   Artikolu 2
   Il-President tal-Kunsill għandu jagħti, f'isem l-Unjoni, in-notifika prevista fl-Artikolu 8(1) tal-Ftehim (5).
   Artikolu 3
   Il-Kummissjoni, assistita mir-rappreżentanti tal-Istati Membri, għandha tirrappreżenta lill-Unjoni fil-Kumitat Konġunt ta' esperti stabbilit skont l-Artikolu 6 tal-Ftehim.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-12 ta' Frar 2016.

            Għall-Kunsill

            Il-President

         J.R.V.A. DIJSSELBLOEM

      (1)  Kunsens mogħti fil-15 ta' Diċembru 2015 (għadu ma ġiex ippubblikat fil-Ġurnal Uffiċjali).

      (2)  Deċiżjoni tal-Kunsill (UE) 2015/1031 tas-7 ta' Mejju 2015 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u Saint Lucia dwar l-eżenzjoni mill-viża għal soġġorn għal perijodu qasir (ĠU L 173, 3.7.2015, p. 10).

      (3)  Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tad-dħul fis-seħħ tal-Ftehim tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: 2011/457/UE: Deċiżjoni tal-Kunsill tad- 19 ta’ Lulju 2011 dwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt taż-ŻEE fir-rigward ta’ emenda għall-Protokoll 31 tal-Ftehim taż-ŻEE, dwar kooperazzjoni f'oqsma speċifiċi li ma jaqgħux taħt l-erba' libertajiet (MEDIA Mundus)

text:
                  26.7.2011

                  MT

                  Il-Ġurnal Uffiċjali tal-Unjoni Ewropea

                  L 194/2

            DEĊIŻJONI TAL-KUNSILL
      tad-19 ta’ Lulju 2011
      dwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt taż-ŻEE fir-rigward ta’ emenda għall-Protokoll 31 tal-Ftehim taż-ŻEE, dwar kooperazzjoni f'oqsma speċifiċi li ma jaqgħux taħt l-erba' libertajiet (MEDIA Mundus)
      (2011/457/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 166 u 173 u l-Artikolu 218(9) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Protokoll 31 għall-Ftehim dwar iż-Żona Ekonomika Ewropea (1) (“il-Ftehim taż-ŻEE”) fih dispożizzjonijiet u arranġamenti speċifiċi fir-rigward tal-kooperazzjoni f'oqsma speċifiċi li ma jaqgħux taħt l-erba' libertajiet.

                  (2)

                  Huwa xieraq li l-kooperazzjoni tal-Partijiet Kontraenti fir-rigward tal-Ftehim taż-ŻEE tiġi estiża sabiex tinkludi d-Deċiżjoni Nru 1041/2009/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi programm ta’ kooperazzjoni fil-qasam awdjoviżiv ma’ professjonisti minn pajjiżi terzi (MEDIA Mundus) (2).

                  (3)

                  Il-Protokoll 31 għall-Ftehim taż-ŻEE għandu għalhekk jiġi emendat kif meħtieġ.

                  (4)

                  Il-pożizzjoni tal-Unjoni fi ħdan il-Kumitat Konġunt taż-ŻEE għandha tkun ibbażata fuq l-abbozz ta’ Deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tittieħed mill-Unjoni Ewropea fi ħdan il-Kumitat Konġunt taż-ŻEE dwar l-emenda propostaa għall-Protokoll 31 għall-Ftehim taż-ŻEE għandha tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE mehmuż ma’ din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fi Brussell, id-19 ta’ Lulju 2011.

               Għall-Kunsill

               Il-President

            M. SAWICKI

         (1)  ĠU L 1, 3.1.1994, p. 3.

         (2)  ĠU L 288, 4.11.2009, p. 10.

         ABBOZZ
         DEĊIŻJONI Nru …/2011 TAL-KUMITAT KONĠUNT TAŻ-ŻEE
         ta'…
         li temenda l-Protokoll 31 tal-Ftehim taż-ŻEE, dwar kooperazzjoni f'oqsma speċifiċi li ma jaqgħux taħt l-erba' libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea (“il-Ftehim”), u b'mod partikolari l-Artikoli 86 u 98 tiegħu,
         Billi:

                     (1)

                     Il-Protokoll 31 għall-Ftehim ġie emendat bid-Deċiżjoni tal-Kumitat Konġunt taż-ŻEE Nru …/… ta'… (1).

                     (2)

                     Huwa xieraq li l-kooperazzjoni tal-Partijiet Kontraenti fir-rigward tal-Ftehim tiġi estiża sabiex tinkludi d-Deċiżjoni Nru 1041/2009/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi programm ta’ kooperazzjoni fil-qasam awdjoviżiv ma’ professjonisti minn pajjiżi terzi (MEDIA Mundus) (2).

                     (3)

                     Il-Protokoll 31 tal-Ftehim għandu għalhekk jiġi emendat sabiex din l-estensjoni ta’ kooperazzjoni tkun tista' sseħħ. Dik l-emenda għandha tapplika mill-1 ta’ Jannar 2011,

               ADOTTA DIN ID-DEĊIŻJONI:
         Artikolu 1
         L-inċiż li ġej jiżdied mal-Artikolu 9(4) tal-Protokoll 31 għall-Ftehim:

                     “—

                        32009 D 1041: Id-Deċiżjoni Nru 1041/2009/KE tal-Parlament Ewropew u tal-Kunsill tal- 21 ta’ Ottubru 2009 li tistabbilixxi programm ta’ kooperazzjoni fis-settur awdjoviżiv ma’ professjonisti minn pajjiżi terzi (MEDIA Mundus) (ĠU L 288, 4.11.2009, p. 10).
                     Il-Liechtenstein għandu jingħata eżenzjoni mill-parteċipazzjoni fi, u milli jħallas kontribut finanzjarju għal, dan il-programm.”.

               Artikolu 2
         Din id-Deċiżjoni għandha tidħol fis-seħħ fil-jum ta’ wara l-aħħar notifika lill-Kumitat Konġunt taż-ŻEE skont l-Artikolu 103(1) tal-Ftehim (*).
         Għandha tapplika mill-1 ta’ Jannar 2011.
         Artikolu 3
         Din id-Deċiżjoni għandha tkun ippubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.

            Magħmul fi …, …

                  Għall-Kumitat Konġunt taż-ŻEE

                  Il-President

                  Is-Segretarji Għall-Kumitat Konġunt taż-ŻEE

            (1)  ĠU L …

            (2)  ĠU L 288, 4.11.2009, p. 10.

            (*)  [L-ebda rekwiżit konstituzzjonali mhuwa indikat.] [Rekwiżiti konstituzzjonali huma indikati.]


title: Id-Deċiżjoni tal-Kummissjoni tat-23 ta' Ġunju 2003 li tissospendi il-proċedura ta' eżaminazzjoni li jikkonċerna l-ostakolu għal-prattiċi ta' kummerċ miżmum mil-Kanada f'relazzjoni ma ċertu indikazzjonijiet geografiċl għal-imbejjed

text:
Avviż Legali Importanti

|

32003D0502

Official Journal L 170 , 09/07/2003 P. 0029 - 0029

		Id-Deċiżjoni tal-Kummissjonitat-23 ta' Ġunju 2003li tissospendi il-proċedura ta' eżaminazzjoni li jikkonċerna l-ostakolu għal-prattiċi ta' kummerċ miżmum mil-Kanada f'relazzjoni ma ċertu indikazzjonijiet geografiċI għal-imbejjed(2003/502/KE)IL-KUMMISSJONI TAL-KOMUNITAJIET EWROPEJWara li kkonsidrat it-Trattat li jistabbilixxi l-Komunitajiet Ewropej,Wara li kkonsidrat ir-Regolament tal-Kunsill (KE) No 3286/94 tat-22 ta' Diċembru 1994 li jistabilixxi proċeduri tal-komunità fil-kamp ta' poliza kummerċjail komuni biex jiżgura l-eżerċizzju tad-drittijiet tal-komunità ta' regoli ta' kummerċ internazzjonali b' mod partikolari dawk stabbiliti taħt l-awspiċju ta' l-Organizzazzjoni tal-Kummerċ dinji [1], kif emendat bir-Regolament (KE) No 356/95 [2], u b'mod partikolari l-Artikolu 11 u 14 ta' dan,billi:(1) Fis-6 ta' Diċembru 2001 CIVB (Conseil Interprofessionel du Vin de Bordeaux) daħħal ilment skond l-Artikolu 4 tar-Regolament tal-Kunsill (KE) No 3286/94 (hawnhekk iżjed ‘il quddiem ir-Regolament).(2) CIVB talab li l-bejgħ tal-komunità fil-Bordeaux u Màdoc fil-Kanada huma mfixkla min-numru ta' ostakli għal-kummerċ fit-tifsira ta' l-Artikolu 2(1) tar-Regolament ez: "prattika adottata jew mantenuta min pajjiż terż u fir-rispett ta' liema kummerċ internazzjonali jistabilixxi dritt għal azzjoni"(3) L-ostaklu alleġat jirriżulta mill-emendament C-57 lejn l-Att ta'Trejdmark Kanadjan, li jċaħħad l-indikazzjonijiet ġeografiċI Bordeaux u Màdoc min-protezzjoni bażiku kif skond fil-ħtiġiet tal-protezzjoni stabbiliti mil-Ftehim WTO fuq aspetti li għandhom x'jaqsmu mad-drittijiet tal-projetà intelletwali (TRIPS) għal-indikazzjonijiet għal-inbejjed.(4) Il-Kummissjoni iddeċidiet li l-ilment kien fih evidenza suffiċjenti li jiġġustifika il-bidu ta' proċeduri ta' eżaminazzjoni. Avviż korrispondenti kien ippublikat fil-Ġurnal Uffiċjali tal-Komunitajiet Ewropea [3].(5) L-investigazzjoni ikkonfermat it-talba legali ta' min qed jilmenta li l-emendament C-57 lejn l-Att tad-Trejdmarks Kanadjan jmur kontra l-Artikoli 23.1 u 2 kif ukoll Artiklu 24.3 (dak li jissejjaħ il-klawsola stabbli) tat-TRIPS u li ksur tal-liġI bħal dan ma jistax jiġi ġustifikat fuq il-bażi ta' eċċezjonijiet taħt l-Artikolu 24.6 ta' TRIPS.(6) Il-proċedura ta' ezaminazzjoni tikkonferma ukoll li inbejjed Bordeaux għandhom biċċa konsiderevoli mis-suq fil-Kanada, li kien strettament konness ma l-isem tal-prodott Bordeaux/Màdoc. Jekk assi bħal dan ma jkunx protett kif suppost, possessuri ta' l-infikazzjonijiet ġeografiċI Bordeaux u Màdoc setgħu jaraw li l-posizzjoni tas-suq fil-Kanada kienet serjament mnaqqas. Dan il-preġudizzju jista eventwalment jirriżulta f'riżultati negattivi għall-kummerċ għal proċeduri ta' inbejjed "Bordeaux u Màdoc". Jista jkun għalhekk konkluż li l-Emendament C-57 jhedded li jikkawża effetti ta' kummerċ negattiv għal min qed jilmenta, fil-Ftehim ta' l-Artikolu 2(4) u 10(4) tar-Regolament.(7) Fit-12 ta' Frar 2003, il-Kumitat ta'Parir stabbilit bir-Regolament ikkonsidrat ir-rapport finali fuq il-proċeduri ta' eżaminazzjoni.(8) Fl-24 ta' April 2003, il-Kummissjoni bdiet Ftehim bilaterali mal-Kanada fuq kummerċ f'inbejjed u spirit, li la darba jidħol fis-seħħ, jgħin lil-protezzjoni ta' l-interessi tal-komunità f'dan il-qasam. B' mod partikolari, dan il-Ftehim jipprovdi għal-eliminazzjoni definittiva ta' l-ismijiet mniżżla bħala "ġeneriċi" fil-Kanada, li jinkludi "Bordeaux", "Màdoc u""Medoc" bid-dħul fis-seħħ ta' dan il-Ftehim.(9) Madankollu, il-proċedura ma tistax tkun mitmuma sakemm id-denominazzjonijiet "Bordeaux", "Màdoc" u "Medoc" huma effettivament eliminati mil-lista ta' ġeneriċI ta' l-emendament C-57.(10) Il-Kummissjoni tikkonsidra għalhekk li huwa xieraq li tiġI sospiża l-proċedura.(11) Il-miżuri li hemm provdut għalihom f'din id-deciżjoni huwa bi qbil ma l-opinjoni tal-Kumitat ta' ParirIDDEĊIDIET DAN LI ĠEJ:Artikolu UnikuIl-proċedura ta' ezaminazzjoni li tikkonċerna ostakoli fil-kummerċ, li tikkonsisti fi prattiċI ta' kummerċ mantenut mil-Kanada f'relazzjoni ta' indikazzjonijiet ġeografiċi għall-inbejjed, huwa għalhekk sospiż.Magħmul fi Brussel, 23 Ġunju 2003.Għall-KummissjoniPascal LamyMembru tal-Kummissjoni[1] ĠU L 349, 31.12.1994, p. 71.[2] ĠU L 41, 23.02.1995, p. 3.[3] ĠU C 124, 25.05.2002, p. 6.--------------------------------------------------


title: 2011/659/CFSP: Deċiżjoni tal-Kumitat Politiku u ta’ Sigurtà EUJUST LEX-IRAQ/2/2011 tat- 30 ta’ Settembru 2011 dwar il-ħatra tal-Kap tal-Missjoni Integrata tal-Unjoni Ewropea tal-Istat tad-Dritt għall-Iraq, EUJUST LEX-IRAQ

text:
               7.10.2011

               MT

               Il-Ġurnal Uffiċjali tal-Unjoni Ewropea

               L 263/16

         DEĊIŻJONI TAL-KUMITAT POLITIKU U TA’ SIGURTÀ EUJUST LEX-IRAQ/2/2011
   tat-30 ta’ Settembru 2011
   dwar il-ħatra tal-Kap tal-Missjoni Integrata tal-Unjoni Ewropea tal-Istat tad-Dritt għall-Iraq, EUJUST LEX-IRAQ
   (2011/659/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2010/330/PESK tal-14 ta’ Ġunju 2010 dwar il-Missjoni Integrata tal-Unjoni Ewropea tal-Istat tad-Dritt għall-Iraq, EUJUST LEX-IRAQ (1), u b’mod partikolari l-Artikolu 9(2) tagħha,
   Billi:

               (1)

               Skont id-Deċiżjoni 2010/330/PESK, il-Kumitat Politiku u ta’ Sigurtà huwa awtorizzat, f’konformità mal-Artikolu 38 tat-Trattat, biex jieħu d-deċiżjonijiet rilevanti għall-iskop tal-kontroll politiku u d-direzzjoni strateġika tal-Missjoni Integrata tal-Unjoni Ewropea tal-Istat tad-Dritt għall-Iraq (EUJUST LEX-IRAQ), inkluża d-deċiżjoni biex jinħatar Kap tal-Missjoni.

               (2)

               Ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà ppropona l-ħatra tal-Brigadier General László HUSZÁR bħala l-Kap tal-Missjoni tal-EUJUST LEX-IRAQ mill-1 ta’ Ottubru 2011,

         ADOTTA DIN ID-DEĊIŻJONI:
   Artikolu 1
   Il-Brigadier General László HUSZÁR huwa b’dan maħtur bħala l-Kap tal-Missjoni tal-EUJUST LEX-IRAQ mill-1 ta’ Ottubru 2011.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-30 ta’ Settembru 2011.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 149, 15.6.2010, p. 12.


title: 2007/675/KE: Deċiżjoni tal-Kummissjoni tas- 17 ta’ Ottubru 2007 dwar it-twaqqif tal-Grupp ta' Esperti dwar it-Traffikar tal-Bnedmin

text:
               20.10.2007

               MT

               Il-Ġurnal Uffiċjali ta’ l-Unjoni Ewropea

               L 277/29

         DEĊIŻJONI TAL-KUMMISSJONI
   tas-17 ta’ Ottubru 2007
   dwar it-twaqqif tal-Grupp ta' Esperti dwar it-Traffikar tal-Bnedmin
   (2007/675/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Bil-ħsieb li ttejjeb il-ġlieda kontra t-traffikar tal-bnedmin fuq livell Ewropew u f'konformità mad-Dikjarazzjoni ta' Brussell (1) (2002) li esprimiet il-ħtieġa li l-Kummissjoni tistabbilixxi grupp ta' esperti dwar it-traffikar tal-bnedmin, il-grupp inħoloq bid-Deċiżjoni tal-Kummissjoni 2003/209/KE. Il-grupp konsultattiv għandu jkun magħruf bħala “Il-Grupp ta' Esperti dwar it-Traffikar tal-Bnedmin.” (2).

               (2)

               Il-Grupp ta' Esperti dwar it-Traffikar tal-Bnedmin ingħata l-mandat li jkun ta' kontribut għal aktar żvilupp fil-prevenzjoni ta', u l-ġlieda kontra, it-traffikar tal-bnedmin, li jagħti l-possibbiltà lill-Kummissjoni li tiġbor opinjonijiet fid-dawl ta' inizjattivi tal-Kummissjoni dwar it-traffikar tal-bnedmin u li jħejji rapport ibbażat fuq ir-rakkomandazzjonijiet imfissra fid-Dikjarazzjoni ta' Brussell. F'Diċembru ta' l-2004 il-Grupp ta' Esperti ppreżenta r-rapport flimkien ma' sett ta' rakkomandazzjonijiet bil-ħsieb li jniedi aktar proposti konkreti fuq livell Ewropew.

               (3)

               Il-Komunikazzjoni tal-Kummissjoni tat-18 ta’ Ottubru 2005“Il-Ġlieda kontra t-traffikar tal-bnedmin - approċċ integrat u proposti għal pjan ta' azzjoni” (3) kien fil-biċċa l-kbira tiegħu bbażat fuq rapport u r-rakkomandazzjonijiet żviluppati mill-Grupp ta' Esperti. Fl-1 ta’ Diċembru 2005, il-Kunsill adotta l-pjan ta' l-UE dwar l-aħjar prassi, standards u proċeduri fil-ġlieda kontra u l-prevenzjoni tat-traffikar tal-bnedmin (4), li jirrifletti għadd ta' suġġerimenti li hemm fil-Komunikazzjoni tal-Kummissjoni.

               (4)

               Fid-dawl tal-ħidma siewja li saret mill-Grupp ta' Esperti dwar it-Traffikar tal-Bnedmin sa mill-2003, li permezz tagħha l-Kummissjoni kompliet tiżviluppa l-politika tagħha f'dan il-qasam, u meta wieħed jieħu f'kunsiderazzjoni l-importanza dejjem tiżdied fuq livell globali tal-qasam ta' politika tat-traffikar tal-bnedmin, il-Grupp ta' Esperti għandu jkompli bil-ħidma tiegħu. Hija meħtieġa deċiżjoni ġdida sabiex jittieħed f'kunsiderazzjoni t-tkabbir ta' l-Unjoni Ewropea. L-ambitu ta' ħidma tal-Grupp ta' Esperti għandu wkoll jinfirex u għandu jkun possibbli għalih li jibbenifika minn firxa ta' kompetenza akbar li hija mitluba mill-fenomenu li dejjem qed jinbidel tat-traffikar tal-bnedmin.

               (5)

               Il-Grupp ta' Esperti għandu jkompli jagħti pariri lill-Kummissjoni billi jieħu f'kunsiderazzjoni l-iżviluppi li għaddejjin bħalissa fuq livell Ewropew, nazzjonali u internazzjonali. B'mod partikolari, għandu jassisti lill-Kummissjoni fl-implimentazzjoni u l-iżvilupp ta' azzjonijiet maħsuba fil-pjan ta' l-UE dwar l-aħjar prassi, standards u proċeduri għall-ġlieda kontra u l-prevenzjoni tat-traffikar tal-bnedmin ta' Diċembru 2005 fil-waqt li jagħti attenzjoni partikolari lill-qasam ta' l-isfruttament tal-ħaddiema.

               (6)

               Il-Grupp ta' Esperti għandu jkun magħmul minn 21 membru li jirrappreżentaw bilanċ ta’ rappreżentanti minn korpi pubbliċi ta’ l-Istati Membri ta’ l-UE u organizzazzjonijiet bla skop ta' profitt ta’ l-Unjoni Ewropea, u mill-Europol. Esperti mis-settur akkademiku u konsulenzi li jispeċjalizzaw fis-settur bla skop ta' profitt għandhom ukoll ikunu eliġibbli għas-sħubija.

               (7)

               Il-Grupp ta' Esperti għandu jkollu l-possibbiltà li jistabbilixxi sotto-kumitati sabiex jiffaċilita u jħaffef ix-xogħol tiegħu billi jiffoka fuq kwistjoni speċifika. It-termini ta' referenza ta' sotto-kumitati bħal dawn għandhom ikunu maqbula mill-Grupp ta' Esperti kollu kemm hu u għandhom ikunu definiti b'mod ċar.

               (8)

               Għandhom jitfasslu r-regoli dwar l-iżvelar ta’ l-informazzjoni mill-membri tal-Grupp ta' Esperti, bla ħsara għar-regoli tal-Kummissjoni dwar is-sigurtà kif imfissra fl-Anness għad-Deċiżjoni tal-Kummissjoni 2001/844/KE, ECSC, Euratom (5).

               (9)

               Id-data personali kollha relatata mal-membri tal-grupp għandha tiġi pproċessata b’konformità mar-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ l-individwu fir-rigward ta’ l-ipproċessar ta’ data personali mill-istituzzjonijiet u l-korpi tal-Komunità u dwar il-moviment liberu ta’ dik id-data
                   (6).

               (10)

               Iż-żmien fil-ħatra tal-membri għandu jkun ta' tliet snin, u jista' jiġi mġedded.

               (11)

               Id-Deċiżjoni 2003/209/KE għandha tiġi rrevokata,

         IDDEĊIDIET KIF ĠEJ:
   Artikolu 1
   Il-Grupp ta' Esperti dwar it-traffikar tal-bnedmin
   Il-“Grupp ta' Esperti dwar it-traffikar tal-bnedmin”, minn hawn 'il quddiem imsejjaħ “il-grupp”, huwa b'dan imwaqqaf.
   Artikolu 2
   Konsultazzjoni
   1.   Il-Kummissjoni tista' tikkonsulta lill-grupp dwar kull materja li jkollha x'taqsam mat-traffikar tal-bnedmin.
   2.   Il-kompitu tal-grupp għandu jkun:

               (a)

               li jistabbilixxi kooperazzjoni bejn l-Istati Membri, partijiet oħra kif imfisser fl-Artikolu 3 paragrafu 2(b) u l-Kummissjoni dwar il-firxa ta' kwistjonijiet relatati mat-traffikar tal-bnedmin;

               (b)

               li jassisti lill-Kummissjoni, billi joħroġ opinjonijiet marbuta mat-traffikar tal-bnedmin, u jara li jkun hemm approċċ koerenti għal dan is-suġġett;

               (c)

               li jgħin lill-Kummissjoni tevalwa l-evoluzzjoni tal-politika fil-qasam tat-traffikar tal-bnedmin fuq il-livell nazzjonali, Ewropew u internazzjonali;

               (d)

               li jassisti lill-Kummissjoni tidentifika u tiddefinixxi miżuri possibbli rilevanti, u azzjonijiet, fuq livell Ewropew u nazzjonali madwar il-medda tal-politika kontra t-traffikar.

               (e)

               il-grupp ta' esperti għandu joħroġ opinjonijjiet jew rapport lill-Kummissjoni fuq talba ta' din ta' l-aħħar jew b'inizjattiva tiegħu stess, filwaqt li jieħu f'kunsiderazzjoni b'mod xieraq l-implimentazzjoni u aktar żvilupp fuq livell ta' l-UE tal-Pjan ta' l-UE dwar l-aħjar prattiċi, standards u proċeduri fil-ġlieda kontra u l-prevenzjoni tat-traffikar tal-bnedmin, u forom oħra relatati ta' sfruttament. Għandu jieħu wkoll f'kunsiderazzjoni d-dimensjoni ta' l-ugwaljanza bejn in-nisa u l-irġiel.

         3.   Il-President tal-grupp jista’ jagħti parir lill-Kummissjoni li jkun mixtieq li jiġi kkonsultat il-Grupp fuq xi kwistjoni speċifika.
   Artikolu 3
   Sħubija – Ħatra
   1.   Il-grupp għandu jkun kompost minn 21 membru. Sejħa għall-applikazzjoni biex wieħed isir membru tal-grupp għandha tkun ippubblikata fil-Ġurnal Uffiċjali u fuq is-sit ta' l-internet pubbliku tad-Direttorat-Ġenerali tal-Ġustizzja, il-Libertà u s-Sigurtà.
   2.   Il-membri tal-grupp ta' esperti għandhom jinħatru minn fost speċjalisti li jkollhom kompetenza u esperjenza fil-ġlieda kontra t-traffikar tal-bnedmin, inkluż ta' dik id-dimensjoni tat-traffikar tal-bnedmin fejn jidħol ix-xogħol, u jkunu ġejjin minn:

               (a)

               amministraturi ta' l-Istati Membri (sa 11-il membru);

               (b)

               organizzazzjonijiet inter-governattivi, internazzjonali u mhux governattivi attivi fil-livell Ewropew b'esperjenza u kompetenza ddokumentati tajjeb fil-qasam tat-traffikar tal-bnedmin (sa ħames membri);

               (c)

               msieħba soċjali u assoċjazzjonijiet ta' min iħaddem li jkunu qed joperaw fuq livell Ewropew (sa 4 membri);

               (d)

               Europol (membru wieħed);

               (e)

               individwi li jkollhom esperjenza ġejja minn riċerka akkademika f'universitajiet pubbliċi jew privati jew istituzzjonijiet fl-Istati Membri jistgħu wkoll isiru membri tal-grupp (sa żewġ membri).

         3.   Il-membri msemmija fil-punt (a) tal-paragrafu 2 għandhom ikunu msemmija u maħtura mill-Kummissjoni fuq proposta ta' l-Istati Membri. Il-membri msemmija fil-punti (b), (c) u (e) tal-paragrafu 2 għandhom jinħatru mill-Kummissjoni minn fost dawk li jkunu wieġbu għas-sejħa għall-applikazzjonijiet. Il-membru msemmi f'(d) għandu jinħatar mill-Europol.
   4.   Fuq il-bażi tas-sejħa għall-applikazzjonijiet, applikanti li kienu tqiesu bħala kandidati xierqa biex jissieħbu fil-grupp, iżda ma ġewx maħtura, għandhom jitqiegħdu fuq lista ta' riżerva, bil-kunsens tagħhom. Il-Kummissjoni tuża din il-lista biex taħtar membri sostituti, f'każ ta' ħtieġa.
   5.   Il-membri tal-grupp għandhom jibqgħu fil-kariga tagħhom sakemm jinbidlu jew sakemm jintemm il-mandat tagħhom.
   6.   Il-membri li ma jibqgħux f’pożizzjoni li jikkontribwixxu b’mod effettiv fil-ħidmiet tal-grupp, li jippreżentaw ir-riżenja tagħhom jew li ma jirrispettawx il-kundizzjonijiet stabbiliti fil-paragrafu 3 ta’ dan l-Artikolu jew l-Artikolu 287 tat-Trattat jistgħu jiġu ssostitwiti għall-kumplament tal-perjodu taż-żmien li jkun fadallu l-mandat tagħhom.
   7.   Il-membri maħtura f'kapaċità personali għandhom jiffirmaw kull sena dikjarazzjoni fejn jistqarru li huma jaġixxu fl-interess pubbliku kif ukoll dikjarazzjoni li tikkonferma n-nuqqas jew l-eżistenza ta' kull interess li jista' jaffettwa l-indipendenza tagħhom.
   8.   L-ismijiet tal-membri maħtura f’kapaċità personali għandhom ikunu ppubblikati fuq is-sit ta’ l-Internet tad-DĠ Ġustizzja, il-Libertà u s-Sigurtà u fis-Serje C tal-Ġurnal Uffiċjali ta’ l-Unjoni Ewropea.
   9.   L-ismijiet tal-membri għandhom jinġabru, jiġu pproċessati u ppubblikati skond ir-Regolament (KE) Nru 45/2001.
   Artikolu 4
   Operat
   1.   Il-grupp għandu jaħtar President, u żewġ Viċi-Presidenti minn fost il-membri tiegħu, permezz ta' maġġoranza sempliċi.
   2.   Bi ftehim mal-Kummissjoni, jistgħu jitwaqqfu sottokumitati fi ħdan il-qafas tal-grupp biex jeżaminaw kwistjonijiet speċifiċi skond it-termini ta’ referenza stabbiliti mill-grupp. Is-sottokumitati għandhom ikunu magħmula minn mhux aktar minn 9 membri u għandhom ikunu xolti hekk kif il-mandat tagħhom jitwettaq.
   3.   L-informazzjoni miksuba mill-parteċipazzjoni fix-xogħlijiet tal-grupp jew sottokumitat ma tistax tinkixef, jekk, fil-fehma tal-Kummissjoni, dik l-informazzjoni jkollha x’taqsam ma’ kwistjonijiet kunfidenzjali.
   4.   Il-grupp u s-sottokumitati tiegħu għandhom normalment jiltaqgħu fl-istabbilimenti tal-Kummissjoni skond il-proċeduri u l-iskeda stabbiliti minnha. Il-Kummissjoni għandha tipprovdi s-servizzi segretarjali għal-laqgħat tal-Grupp u tas-sottokumitati tiegħu. Rappreżentanti ta' servizzi tal-Kummissjoni li jkunu interessati jistgħu jattendu laqgħat tal-grupp u tas-sottokumitati tiegħu.
   5.   Il-grupp għandu jadotta r-regoli ta' proċedura tiegħu abbażi tar-regoli standard ta’ proċedura adottati mill-Kummissjoni.
   6.   Il-Kummissjoni tista’ tippubblika, fil-lingwa oriġinali tad-dokument ikkonċernat, kull sommarju, konklużjoni, jew parti minn konklużjoni jew dokument ta’ ħidma tal-grupp.
   Artikolu 5
   L-esperti adizzjonali
   1.   Il-Kummissjoni tista' tistieden esperti jew osservaturi minn barra l-grupp li jkollhom kompetenza speċifika f'suġġett fuq l-aġenda biex jieħdu sehem fil-ħidma tal-grupp.
   2.   Il-Kummissjoni tista' tistieden rappreżentanti uffiċjali ta' l-Istati Membri, tal-pajjiżi kandidati jew ta' pajjiżi terzi u ta' l-organizzazzjoniet internazzjonali, inter-governattivi u mhux governattivi biex jieħdu sehem fil-laqgħat tal-Grupp ta' Esperti.
   Artikolu 6
   Spejjeż tal-laqgħat
   1.   L-ispejjeż tal-vjaġġ u, fejn meħtieġ, ta' l-għajxien imħallsa għall-membri u l-esperti fl-ambitu ta’ l-attivitajiet tal-grupp għandhom jiġu rimborżati mill-Kummissjoni f’konformità mar-regoli tal-Kummissjoni dwar ir-rimborż ta' spejjeż għal esperti esterni.
   2.   Il-membri, l-esperti u l-osservaturi m'għandhomx jitħallsu għas-servizzi mogħtija.
   3.   L-ispejjeż tal-laqgħat jiġu rimborżati fil-limiti tal-baġit annwali allokat għall-grupp mis-servizzi kompetenti tal-Kummissjoni.
   Artikolu 7
   Tħassir
   Id-Deċiżjoni 2003/209/KE hija mħassra.
   Artikolu 8
   Applikabbiltà
   Din id-Deċiżjoni għandha tapplika għal tliet snin.

      Magħmula fi Brussell, 17 ta’ Ottubru 2007.

            Għall-Kummissjoni

         Franco FRATTINI

            Viċi President

      (1)  Id-Dikjarazzjoni ta' Brussell ġiet adottata fil-Konferenza Ewropea dwar il-Prevenzjoni u l-Ġlieda kontra t-Traffikar tal-Bnedmin – Sfidi Globali għas-Seklu 21 mit-18 sa l-20 ta’ Settembru 2002. ĠU C 137, 12.6.2003 p. 1.

      (2)  ĠU L 79, 26.3.2003, p. 25.

      (3)  COM(2005) 514 finali.

      (4)  ĠU C 311, 9.12.2005, p. 1.

      (5)  ĠU L 317, 3.12.2001, p. 1. Id-Deċiżjoni kif emendata l-aħħar bid-Deċiżjoni 2006/548/KE, Euratom (ĠU L 215, 5.8.2006, p. 38)

      (6)  ĠU L 8, 12.1.2001, p. 1.


title: 2011/460/UE: Deċiżjoni tal-Kunsill tad- 19 ta’ Lulju 2011 li taħtar membru supplenti Svediż fil-Kumitat tar-Reġjuni

text:
               26.7.2011

               MT

               Il-Ġurnal Uffiċjali tal-Unjoni Ewropea

               L 194/32

         DEĊIŻJONI TAL-KUNSILL
   tad-19 ta’ Lulju 2011
   li taħtar membru supplenti Svediż fil-Kumitat tar-Reġjuni
   (2011/460/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Svediż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sinjura Carin JÄMTIN sar vakanti siġġu ta’ membru supplenti,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2015:

               —

               Is-Sur Roger MOGERT, Ledamot i kommunfullmäktige, Stockholms kommun.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-19 ta’ Lulju 2011.

            Għall-Kunsill

            Il-President

         M. SAWICKI

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: 2013/562/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/180

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2011
   (2013/562/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Kulleġġ Ewropew tal-Pulizija għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Kulleġġ Ewropew tal-Pulizija għas-sena finanzjarja 2011, flimkien mat-tweġibiet tal-Kulleġġ (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7-0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2005/681/ĠAI tal-20 ta’ Settembru 2005 li tistabbilixxi l-Kulleġġ Ewropew tal-Pulizija (CEPOL) u li jħassar id-Deċiżjoni 2000/820/ĠAI (4), u b’mod partikolari l-Artikolu 16 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra d-Deċiżjoni tal-Kummissjoni C(2011)4680 tat-30 ta’ Ġunju 2011 li tagħti approvazzjoni għal deroga mitluba mill-Kulleġġ Ewropew tal-Pulizija mir-Regolament (KE, Euratom) Nru 2343/2002,

               —

               wara li kkunsidra r-rapport tal-Kulleġġ Ewropew tal-Pulizija tat-12 ta’ Lulju 2010 dwar ir-Rimborż ta’ Infiq Privat (10/0257/KA),

               —

               wara li kkunsidra l-awditu estern ikkummissjonat mill-Kulleġġ Ewropew tal-Pulizija (Nru ta’ Referenza tal-Kuntratt: CEPOL/2010/001) dwar ir-rimborż tal-infiq privat,

               —

               wara li kkunsidra r-rapport finali tal-evalwazzjoni esterna ta’ ħames snin tal-Kulleġġ Ewropew tal-Pulizija (Nru ta’ Referenza tal-Kuntratt:CEPOL/CT/2010/002),

               —

               wara li kkunsidra r-Rapport dwar l-Attività Annwali 2009 tad-Direttorat Ġenerali għall-Ġustizzja, il-Libertà u s-Sigurtà,

               —

               wara li kkunsidra r-raba’ rapport ta’ progress tal-Kulleġġ Ewropew tal-Pulizija dwar l-implimentazzjoni tal-Pjan ta’ Azzjoni Pluriennali (MAP) għall-2010-2014,

               —

               wara li kkunsidra r-rapport tal-Qorti tal-Awdituri dwar l-implimentazzjoni tal-MAP tal-Kulleġġ Ewropew tal-Pulizija għall-2010-2014,

               —

               wara li kkunsidra n-nota tas-Servizz tal-Awditjar Intern (IAS) tal-4 ta’ Lulju 2011 (Ref. Ares (2011) 722479) dwar it-tielet rapport ta’ progress dwar l-implimentazzjoni tal-MAP għall-2010-2014 tal-Kulleġġ Ewropew tal-Pulizija,

               —

               wara li kkunsidra r-rapport u l-annessi tal-Kulleġġ Ewropew tal-Pulizija dwar l-implimentazzjoni tar-riżoluzzjoni tal-Parlament Ewropew dwar “Kwittanza 2009: Kulleġġ Ewropew tal-Pulizija”,

               —

               wara li kkunsidra r-rapport u l-anness tal-Kulleġġ Ewropew tal-Pulizija dwar l-applikazzjoni tal-Manwal tal-Akkwist tiegħu għall-perjodu bejn 1 ta’ Lulju 2010 u l-1 ta’ Lulju 2011,

               —

               wara li kkunsidra l-Artikolu 77, u l-Anness VI tar-Regoli ta’ Procedura tieghu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0064/2013),

               1.

               Jagħti l-kwittanza lid-Direttur tal-Kulleġġ Ewropew tal-Pulizija għall-implimentazzjoni tal-baġit tal-Kulleġġ għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni u r-riżoluzzjoni li tagħmel parti integrali minnha lid-Direttur tal-Kulleġġ Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 23.

      (2)  GU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 256, 1.10.2005, p. 63.

      (5)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Kulleġġ Ewropew tal-Pulizija għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Kulleġġ Ewropew tal-Pulizija għas-sena finanzjarja 2011, flimkien mat-tweġibiet tal-Kulleġġ (1),

                  —

                  wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 – C7-0041/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2) (ir-“Regolament Finanzjarju”)], u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra d-Deċiżjoni tal-Kunsill 2005/681/ĠAI tal-20 ta’ Settembru 2005 li tistabbilixxi l-Kulleġġ Ewropew tal-Pulizija (CEPOL) u li jħassar id-Deċiżjoni 2000/820/ĠAI (4), u b’mod partikolari l-Artikolu 16 tagħha,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u partikolarment għall-Artikolu 94 tiegħu,

                  —

                  wara li kkunsidra d-Deċiżjoni tal-Kummissjoni C(2011)4680 tat-30 ta’ Ġunju 2011 li tagħti approvazzjoni għal deroga mitluba mill-Kulleġġ Ewropew tal-Pulizija mir-Regolament (KE, Euratom) Nru 2343/2002,

                  —

                  wara li kkunsidra r-rapport tal-Kulleġġ Ewropew tal-Pulizija tat-12 ta’ Lulju 2010 dwar ir-Rimborż ta’ Infiq Privat (10/0257/KA),

                  —

                  wara li kkunsidra l-awditu estern ikkummissjonat mill-Kulleġġ Ewropew tal-Pulizija (Nru ta’ Referenza tal-Kuntratt: CEPOL/2010/001) dwar ir-rimborż tal-infiq privat,

                  —

                  wara li kkunsidra r-rapport finali tal-evalwazzjoni esterna ta’ ħames snin tal-Kulleġġ Ewropew tal-Pulizija (Nru ta’ Referenza tal-Kuntratt: CEPOL/CT/2010/002),

                  —

                  wara li kkunsidra r-Rapport ta’ Attività Annwali 2009 tad-Direttorat Ġenerali għall-Ġustizzja, il-Libertà u s-Sigurtà,

                  —

                  wara li kkunsidra r-raba’ rapport ta’ progress tal-Kulleġġ Ewropew tal-Pulizija dwar l-implimentazzjoni tal-Pjan ta’ Azzjoni Pluriennali (MAP) għall-2010-2014,

                  —

                  wara li kkunsidra r-rapport tal-Qorti tal-Awdituri dwar l-implimentazzjoni tal-MAP tal-Kulleġġ Ewropew tal-Pulizija għall-2010-2014,

                  —

                  wara li kkunsidra n-nota tas-Servizz tal-Awditjar Intern (IAS) tal-4 ta’ Lulju 2011 (Ref. Ares (2011) 722479) fuq it-tielet rapport ta’ progress dwar l-implimentazzjoni tal-MAP għall-2010-2014 tal-Kulleġġ Ewropew tal-Pulizija,

                  —

                  wara li kkunsidra r-rapport u l-annessi tal-Kulleġġ Ewropew tal-Pulizija dwar l-implimentazzjoni tar-riżoluzzjoni tal-Parlament Ewropew dwar “Kwittanza 2009: Kulleġġ Ewropew tal-Pulizija”,

                  —

                  wara li kkunsidra r-rapport u l-anness tal-Kulleġġ Ewropew tal-Pulizija dwar l-applikazzjoni tal-Manwal tal-Akkwist tiegħu għall-perjodu bejn 1 ta’ Lulju 2010 u l-1 ta’ Lulju 2011,

                  —

                  wara li kkunsidra l-Artikolu 77, u l-Anness VI tar-Regoli ta’ Procedura tieghu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0064/2013),

                  A.

                  billi l-Kulleġġ Ewropew tal-Pulizija (il-“Kulleġġ”), li jinsab fi Bramshill, ġie stabbilit permezz tad-Deċiżjoni tal-Kunsill Nru 2000/820/JHA, li ġiet imħassra fl-2005 u sostitwita mid-Deċiżjoni tal-Kunsill 2005/681/ĠAI,

                  B.

                  billi l-Kulleġġ twaqqaf fl-2001 u, b’effett mill-1 ta’ Jannar 2006, ġie ttrasformat f’korp Komunitarju fis-sens tal-Artikolu 185 tar-Regolament Finanzjarju, biex b’hekk ġie jaqa’ taħt id-dispożizzjonijiet tar-Regolament Finanzjarju Qafas għall-aġenziji,

                  C.

                  billi l-Qorti tal-Awdituri fir-rapporti tagħha dwar il-kontijiet annwali tal-Kulleġġ għas-snin finanzjarji 2006, 2007 u 2009, ikkwalifikat l-opinjoni tagħha fir-rigward tal-legalità u r-regolarità tat-tranżazzjonijiet sottostanti għar-raġuni li l-proċeduri ta’ akkwist pubbliku ma kinux konformi mad-dispożizzjonijiet tar-Regolament Finanzjarju,

                  D.

                  billi l-Qorti tal-Awdituri, fir-rapport tagħha dwar il-kontijiet annwali tal-Kulleġġ għas-sena finanzjarja 2008, enfasizzat l-opinjoni tagħha dwar l-affidabbiltà tal-kontijiet, mingħajr ma kkwalifikata espressament, u kkwalifikat l-opinjoni tagħha dwar il-legalità u r-regolarità tat-tranżazzjonijiet sottostanti,

                  E.

                  billi fid-deċiżjoni tiegħu tas-7 ta’ Ottubru 2010 l-Parlament irrifjuta jagħti lid-Direttur tal-Kulleġġ, kwittanza għall-implimentazzjoni tal-baġit tal-Kulleġġ għas-sena finanzjarja 2008 (6),

                  F.

                  billi fid-Deċiżjoni tiegħu tal-10 ta’ Mejju 2011, il-Parlament iddeċieda jipposponi d-deċiżjoni tiegħu dwar l-għoti ta’ kwittanza lid-Direttur tal-Kulleġġ għall-implimentazzjoni tal-baġit tiegħu għall-2009 (7), iżda imbagħad ta kwittanza fid-deċiżjoni tiegħu tal-25 ta’ Ottubru 2011 (8),

                  G.

                  billi l-Qorti tal-Awdituri, fir-rapporti tagħha dwar il-kontijiet annwali tal-Kulleġġ għas-sena finanzjarja 2010, qalet għall-ewwel darba sa minn meta l-Kulleġġ sar aġenzija, li hi kisbet assigurazzjonijiet raġonevoli li l-kontijiet annwali għas-sena finanzjarja 2008 huma affidabbli u li t-tranżazzjonijiet sottostanti huma legali u regolari,

                  H.

                  billi l-Qorti tal-Awdituri stqarret li kisbet assigurazzjonijiet raġonevoli li l-kontijiet annwali għas-sena finanzjarja 2011 huma affidabbli u li t-transazzjonijiet sottostanti huma legali u regolari,

                  I.

                  billi fil-10 ta’ Mejju 2012, il-Parlament ta l-kwittanza lid-Direttur tal-Kulleġġ għall-implimentazzjoni tal-baġit tal-Kulleġġ għas-sena finanzjarja 2010 (9), u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                              —

                              ħeġġeġ lill-Kulleġġ jintroduċi distinzjoni ċara bejn l-elementi differenti tal-kontribuzzjoni tal-Unjoni għall-baġit tal-Kulleġġ fil-kontijiet annwali definittivi tiegħu;

                              —

                              stieden lill-Kulleġġ jieħu azzjoni sabiex jiġu evitati l-istess nuqqasijiet li seħħew waqt il-preparazzjoni tal-baġits individwali;

                              —

                              fakkar li n-nuqqas tar-rispett tal-iskadenzi jikkostitwixxi wieħed mill-fatturi ewlenin li qed jostakolaw ġestjoni finanzjarja soda u talab lill-Kulleġġ iżomm lill-awtorità ta’ kwittanza informata dwar l-implimentazzjoni tad-Deċiżjoni 34/2010/GB;

                              —

                              talab lill-Kulleġġ jinforma lill-awtorità ta’ kwittanza dwar l-implimentazzjoni effikaċi tas-Servizz tal-Awditjar Intern (IAS) bħala rakkomandazzjoni “importanti ħafna” dwar it-tlestija tar-reġistri interni tal-ispejjeż tal-missjonijiet;

                              —

                              talab lill-Kulleġġ jaġġorna lill-Parlament dwar il-livell ta’ implimentazzjoni tas-16-il Standard tal-Kontroll Intern (ICS) il-ġdid tal-Kummissjoni li ġew adottati mill-Bord ta’ Tmexxija (GB) tal-Kulleġġ u ħadu post l-ICS preċedenti,

                  J.

                  billi permezz tad-Deċiżjoni C(2011)4680 tat-30 ta’ Ġunju 2011, il-Kummissjoni tat deroga lill-Kulleġġ mid-dispożizzjonijiet tal-Artikolu 74b tar-Regolament (KE, Euratom) Nru 2343/2002,

                  K.

                  billi l-baġit tal-Kulleġġ għall-2011 kien ta’ EUR 8 341 000 meta mqabbel ma’ EUR 7 800 000 fl-2010, li jfisser żieda ta’ 6,93 %;

                  L.

                  billi l-kontribuzzjoni totali tal-Unjoni għall-baġit taċ-Ċentru għall-2011 kienet ta’ EUR 8 341 000,

                  M.

                  billi l-bilanċ tal-kont ta’ eżitu għaċ-Ċentru fl-2011 kien pożittiv, li ammonta għal EUR 1 358 764,32,

                  1.

                  Jemmen li l-elementi komuni bejn l-Kulleġġ u l-Uffiċċju Ewropew tal-Pulizija għandhom jiġu esplorati aktar, filwaqt li jitqiesu r-riżultati mal-istudju maħruġ mill-Kulleġġ fl-2011 (Nru ta’ Referenza tal-Kuntratt: CEPOL/CT/2010/002); jieħu nota tal-fatt li l-Kulleġġ se joħroġ mill-bini attwali fi Bramshill (ir-Renju Unit) f’Marzu 2014; jitlob li l-Kummissjoni tfassal proposta għar-rilokazzjoni tal-Kulleġġ fl-Aja, fejn jinsab l-Uffiċċju Ewropew tal-Pulizija, sabiex jikkondividu l-faċilitajiet u s-servizzi u jibbenefikaw minn sinerġiji, mingħajr ma jiġu effettwati l-funzjonijiet fundamentali u l-awtonomija taż-żewġ aġenziji, u tippreżenta dawk il-proposti lill-Parlament Ewropew u lill-Kunsill; jenfasizza li deċiżjoni rapida fuq ir-rilokazzjoni tal-Kulleġġ tnaqqas l-inċertezza li jista’ jkollha effett avvers fuq il-persunal u l-proċeduri ta’ reklutaġġ;

         Il-ġestjoni baġitarja u finanzjarja

                  2.

                  Jirrimarka li l-Kulleġġ irċieva l-baġit totali tiegħu ta’ EUR 8 341 000 għall-2011 mid-Direttorat Ġenerali “Affarijiet Interni”;

                  3.

                  Jirrikonoxxi l-fatt mid-Dikjarazzjonijiet Finanzjarji Finali tal-Kulleġġ li ineffiċjenzi fil-ġestjoni finanzjarja, bħall-użu ta’ pagamenti f’linji baġitarji żbaljati f’kapitoli jew titoli seħħew fl-2011; jistieden lill-Kulleġġ jipprovdi lill-awtorità ta’ kwittanza, kemm jista’ jkun malajr, b’aktar dettalji dwar din il-kwistjoni, inklużi l-ammonti u l-linji baġitarji involuti u l-miżuri implimentati biex is-sitwazzjoni tiġi rimedjata;

         Approprjazzjonijiet riportati

                  4.

                  Jinnota mir-rapport ta’ attività annwali (AAR) tal-2011 tal-Kulleġġ li l-approprjazzjonijiet ta’ impenn kienu impenjati f’livell ta’ kważi 100 % għat-Titolu I “personal”, filwaqt li l-approprjazzjonijiet ta’ ħlas kienu ntefqu għal-livell ta’ 93,98 %;

                  5.

                  Jistabbilixxi mill-AAR li l-approprjazzjonijiet ta’ impenn ġew impenjati f’livell ta’ 99,93 % għat-Titolu II “nefqa amministrattiva”, filwaqt li approprjazzjonijiet ta’ ħlas kienu ntefqu għal-livell ta’ 88,86 %;

                  6.

                  Jinnota mill-AAR li għat-Titolu III “nefqa operattiva”, minn baġit totali ta’ EUR 4 063 000, 93,31 % tal-approprjazzjonijiet ġew impenjati meta mqabbla ma’ 99,56 % fl-2010 u li 55,98 % tal-approprjazzjonijiet ta’ ħlas intefqu meta mqabbla ma’ 45,20 % fl-2010;

                  7.

                  Jirrikonoxxi mir-rapport tal-Qorti tal-Awdituri li approprjazzjonijiet li jammontaw għal EUR 1 772 523 (22 %) ġew riportati għall-2012 li minnhom EUR 208 813 jikkonċerna t-Titolu I, EUR 47 275 jikkonċerna t-Titolu II u EUR 1 516 435 jikkonċerna t-Titolu III; jistieden lill-Kulleġġ jinforma l-awtorità ta’ kwittanza bl-azzjonijiet meħuda sabiex jiġi indirizzat dan in-nuqqas, peress li l-livell għoli ta’ riporti jindika nuqqasijiet fl-ippjanar u l-implimentazzjoni tal-baġit u dan mhuwiex konformi mal-prinċipju baġitarju ta’ annwalità;

                  8.

                  Jistabbilixxi mir-rapport tal-Qorti tal-Awdituri li mill-approprjazzjonijiet riportati mill-2010 li jammontaw għal EUR 2,5 miljun, EUR 0,7 miljun (27,5 %) ġie mħassar fl-2011; jistieden lill-Kulleġġ jinforma l-awtorità ta’ kwittanza bl-azzjonijiet meħuda sabiex jiġi indirizzat dan in-nuqqas, peress li l-livell għoli ta’ tħassir jindika nuqqasijiet fl-ippjanar u l-implimentazzjoni tal-baġit u dan mhuwiex konformi mal-prinċipju baġitarju ta’ annwalità;

                  9.

                  Jinnota mill-AAR li 96,74 % tal-approprjazzjonijiet ta’ impenn ġew impenjati; jinnota, barra minn hekk, li 75,21 % tal-approprjazzjonijiet ta’ ħlas intefqu (EUR 6 273 389);

         Trasferimenti

                  10.

                  Jinnota mir-rapport tal-Qorti tal-Awdituri li fl-2011, il-Kulleġġ għamel 38 trasferiment baġitarju li ammontaw għal EUR 1,8 miljun; huwa tal-opinjoni li l-ippjanar tal-baġit u l-proċeduri tal-implimentazzjoni tal-baġit għandhom jissaħħu aktar u jistieden lill-Kulleġġ jinforma l-awtorità ta’ kwittanza bl-azzjonijiet meħuda sabiex jiġi indirizzat dak in-nuqqas, peress li dan jindika nuqqasijiet fl-ippjanar tal-baġit u mhuwiex konformi mal-prinċipju baġitarju ta’ annwalità;

         Proceduri ta’ akkwist

                  11.

                  Jikkonstata mill-AAR li fl-2011 li l-isforzi favur it-titjib tal-akkwist pubbliku tal-Kulleġġ tkomplew u li b’mod ġenerali 40 proċedura ta’ akkwist pubbliku tlestew fl-2011 u proċedura ta’ akwwist pubbliku waħda kienet għadha għaddejja fil-31 Diċembru 2011;

         L-awditu intern

                  12.

                  Jikkonstata mill-AAR (10) li l-Kulleġġ ħa miżuri biex jiġi standardizzat il-kontroll intern tiegħu billi adotta 16-il standard ta’ kontroll intern u billi qabbad uffiċjal responsabbli mill-kontroll intern f’Awwissu 2011; jilqa’ r-reviżjoni tal-evalwazzjoni tal-konformità fir-rigward tal-grad ta’ implimentazzjoni tas-16-il standard ta’ kontroll intern, li seħħet fir-raba’ perjodu ta’ tliet xhur tal-2011 u li wriet li, b’mod ġenerali, il-Kulleġġ kien konformi mar-rekwiżiti tal-istandards ta’ kontroll intern;

                  13.

                  Jirrikonoxxi mill-AAR li l-Panel tal-Awditjar Intern beda jopera fl-2011; jilqa’ t-tliet awditi prinċipali li seħħew mill-Kulleġġ matul l-2011: żewġ awditi esterni mwettqa mill-Qorti tal-Awdituri u awditu intern imwettaq mill-IAS tal-Kummissjoni;

         Proċeduri ta’ reklutaġġ

                  14.

                  Jinnota mir-rapport tal-Qorti tal-Awdituri li l-Kulleġġ jeħtieġ li jtejjeb it-trasparenza tal-proċeduri ta’ reklutaġġ; iħeġġeġ lill-Kulleġġ jinforma l-awtorità ta’ kwittanza bl-azzjonijiet meħuda mill-Kulleġġ sabiex jiġi indirizzat dak in-nuqqas; jirrikonoxxi li l-istandards u t-templates tad-dokumentazzjoni għal kull stadju tal-proċeduri ta’ reklutaġġ kienu riveduti f’Ġunju 2012 għall-iskop tal-iżgurar ta’ trasparenza u ċarezza aqwa fid-dokumentazzjoni; iqis li wħud mid-dispożizzjonijiet tar-Regolamenti tal-Persunal jistgħu jkunu ta’ piż amministrattiv kunsiderevoli; jinkoraġġixxi għalhekk lill-Kummissjoni tippermetti ċertu livell ta’ simplifikazzjoni skont l-Artikolu 110 tar-Regolamenti tal-Persunal fir-rigward tal-aġenziji;

                  15.

                  Jirrimarka li 10 reklutaġġi tlestew fl-2011 u li fl-aħħar ta’ dik is-sena, il-Kulleġġ impjega 23 mis-26 agent temporanju previst mill-pjan ta’ stabbiliment insegwitu tat-tluq ta’ wieħed mill-membru tal-personal fil-15 ta’ Diċembru 2011, peress li qabel kien hemm biss zewġ postijiet vakanti; jirrimarka barra minn hekk li n-numru totali tal-personal tal-Kulleġġ huwa ta’ 38 ikkompletat b’ħames esperti nazzjonali sekondati;

         Prestazzjoni

                  16.

                  Ifaħħar l-isforzi tal-Kulleġġ biex itejjeb il-prestazzjoni tiegħu mingħajr żieda fil-baġit, u r-riżultati miksuba; jifraħlu, barra minn hekk, talli ħa azzjoni b’mod komprensiv fir-rigward tar-rekwiżiti tal-Parlament u l-isfidi baġitarji attwali billi naqqas radikalment l-ispejjeż għall-governanza tiegħu;

                  17.

                  Ifaħħar l-isforzi tal-Kulleġġ biex jirrazzjonalizza u jtejjeb l-effiċjenza tal-Governanza tiegħu, pereżempju permezz tal-implimentazzjoni ta’ miżuri biex jiġu xolti kumitati kif ukoll biex jitnaqqas l-għadd ta’ laqgħat tal-Bordijiet Governattivi kull sena, li issa għandhom jiffokaw essenzjalment fuq il-politika u t-teħid tad-deċiżjonijiet f’livell strateġiku u fit-tul;

                  18.

                  Jirreferi, fir-rigward tal-kummenti l-oħra li jakkumpanjaw id-Deċizjoni tiegħu dwar il-kwittanza, li huma ta’ natura orizzjontali, għar-riżoluzzjoni tiegħu tas-17 ta’ April 2013 (11) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 388, 15.12.2012, p. 23.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 256, 1.10.2005, p. 63.

         (5)  ĠU L 357, 31.12.2002, p. 72.

         (6)  ĠU L 320, 7.12.2010, p. 12.

         (7)  ĠU L 250, 27.9.2011, p. 260.

         (8)  ĠU L 313, 26.11.2011, p. 17.

         (9)  ĠU L 286, 17.10.2012, p. 156.

         (10)  Ir-Rapport ta’ Attività Annwali għall-2011, p. 14.

         (11)  Testi adottati, P7_TA(2013)0134 (Ara paġna 374 ta’ dan il-Ġurnal Uffiċjali).


title: 2011/790/UE: Deċiżjoni tal-Kunsill tal- 14 ta’ Novembru 2011 dwar l-iffirmar ta’ Ftehim ta’ Sħubija Volontarja bejn l-Unjoni Ewropea u r-Repubblika Ċentru-Afrikana dwar l-infurzar tar-Regolamenti tal-Forestrija, il-Governanza u l-Kummerċ tal-Injam u tal-Prodotti Derivati lejn l-Unjoni Ewropea (FLEGT)

text:
               3.12.2011

               MT

               Il-Ġurnal Uffiċjali tal-Unjoni Ewropea

               L 320/2

         DEĊIŻJONI TAL-KUNSILL
   tal-14 ta’ Novembru 2011
   dwar l-iffirmar ta’ Ftehim ta’ Sħubija Volontarja bejn l-Unjoni Ewropea u r-Repubblika Ċentru-Afrikana dwar l-infurzar tar-Regolamenti tal-Forestrija, il-Governanza u l-Kummerċ tal-Injam u tal-Prodotti Derivati lejn l-Unjoni Ewropea (FLEGT)
   (2011/790/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l- l-ewwel subparagrafu tal-Artikolu 207(3) flimkien mal-Artikolu 218(5) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               F’Mejju 2003, il-Kummissjoni Ewropea adottat Komunikazzjoni lill-Parlament Ewropew u lill-Kunsill intitolata “L-Infurzar tar-Regolamenti tal-Forestrija, Governanza u Kummerċ (FLEGT) – Proposta għal Pjan ta’ Azzjoni tal-Unjoni Ewropea”, li għamlet appell għal miżuri biex jiġi indirizzat il-qtugħ illegali tas-siġar permezz tal-iżvilupp ta’ Ftehimiet ta’ Sħubija Volontarja mal-pajjiżi li jipproduċu l-injam. Il-konklużjonijiet tal-Kunsill dwar dan il-Pjan ta’ Azzjoni ġew adottati f’Ottubru tal-2003 (1) u l-Parlament Ewropew għadda riżoluzzjoni dwar dan is-suġġet fil-11 ta’ Lulju tal-2005 (2).

               (2)

               Fil-5 ta’ Diċembru 2005, il-Kunsill awtorizza lill-Kummissjoni biex tibda negozjati dwar ftehimiet ta’ sħubija sabiex jiġi implimentat il-Pjan ta’ Azzjoni tal-Unjoni fwar il-FLEGT.

               (3)

               Fl-20 ta’ Diċembru 2005, il-Kunsill adotta r-Regolament (KE) Nru 2173/2005 (3) għall-għoti ta’ liċenzji għall-importazzjonijiet tal-injam fl-Unjoni minn pajjiżi li magħhom l-Unjoni kkonkludiet Ftehimiet ta’ Sħubija Volontarja.

               (4)

               In-negozjati mar-Repubblika Ċentru-Afrikana ġew konklużi, u l-Ftehim ta’ Sħubija Volontarja bejn l-Unjoni Ewropea u r-Repubblika Ċentru-Afrikana dwar l-infurzar tar-Regolamenti tal-Forestrija, il-Governanza u l-Kummerċ tal-Injam u tal-Prodotti Derivati lejn l-Unjoni Ewropea (FLEGT) (minn hawn ’il quddiem imsejjaħ “il-Ftehim”) ġie inizjalat fil-21 ta’ Diċembru 2010.

               (5)

               Il-Ftehim għandu jiġi ffirmat, suġġett għall-konklużjoni tiegħu,

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim ta’ Sħubija Volontarja bejn l-Unjoni Ewropea u r-Repubblika Ċentru-Afrikana dwar l-infurzar tar-Regolamenti tal-Forestrija, il-Governanza u l-Kummerċ tal-Injam u tal-Prodotti Derivati lejn l-Unjoni Ewropea (FLEGT) (minn hawn ’il quddiem imsejjaħ “il-Ftehim”) huwa b’dan awtorizzat f’isem l-Unjoni, suġġett għall-konklużjoni tal-Ftehim imsemmi (4).
   Artikolu 2
   Il-President tal-Kunsill huwa awtorizzat li jaħtar il-persuna li jkollha s-setgħa li tiffirma l-Ftehim f’isem l-Unjoni, suġġett għall-konklużjoni tiegħu.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-14 ta’ Novembru 2011.

            Għall-Kunsill

            Il-President

         M. SAWICKI

      (1)  ĠU C 268, 7.11.2003, p. 1.

      (2)  ĠU C 157E, 6.7.2006, p. 482.

      (3)  ĠU L 347, 30.12.2005, p. 1.

      (4)  It-test tal-Ftehim se jiġi ppubblikat b’mod konġunt mad-Deċiżjoni dwar il-konklużjoni tiegħu.


title: 2009/528/KE,Euratom: Deċiżjoni tal-Kunsill tat- 3 ta’ Lulju 2009 li taħtar membru ġdid tal-Kummissjoni tal-Komunitajiet Ewropej

text:
               9.7.2009

               MT

               Il-Ġurnal Uffiċjali tal-Unjoni Ewropea

               L 178/16

         DEĊIŻJONI TAL-KUNSILL
   tat-3 ta’ Lulju 2009
   li taħtar membru ġdid tal-Kummissjoni tal-Komunitajiet Ewropej
   (2009/528/KE, Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari t-tieni paragrafu tal-Artikolu 215 tiegħu,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b’mod partikolari t-tieni paragrafu tal-Artikolu 128 tiegħu,
   Billi:
   F’ittra datata l-24 ta’ Ġunju 2009, is-Sinjura Danuta HÜBNER irriżenjat mill-kariga tagħha bħala membru tal-Kummissjoni. Għandha tiġi sostitwita għall-bqija tal-mandat tagħha,
   IDDEĊIEDA KIF ĠEJ:
   Artikolu 1
   Is-Sur Pawel SAMECKI huwa b’dan maħtur membru tal-Kummissjoni għall-perijodu mill-4 ta’ Lulju 2009 sal-31 ta’ Ottubru 2009.
   Artikolu 2
   Din id-Deċiżjoni għandha jkollha effett fl-4 ta’ Lulju 2009.
   Artikolu 3
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Brussell, it-3 ta’ Lulju 2009.

            Għall-Kunsill

            Il-President

         A. BORG


title: Deċiżjoni tal-Kunsill (PESK) 2015/666 tat-28 ta' April 2015 li temenda d-Deċiżjoni tal-Kunsill 2013/184/PESK dwar il-miżuri restrittivi kontra l-Myanmar/Burma

text:
               29.4.2015

               MT

               Il-Ġurnal Uffiċjali tal-Unjoni Ewropea

               L 110/14

         DEĊIŻJONI TAL-KUNSILL (PESK) 2015/666
   tat-28 ta' April 2015
   li temenda d-Deċiżjoni tal-Kunsill 2013/184/PESK dwar il-miżuri restrittivi kontra l-Myanmar/Burma
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fit-22 ta' April 2013, il-Kunsill adotta d-Deċiżjoni 2013/184/PESK (1) dwar il-miżuri restrittivi kontra l-Mjanmar/Burma.

               (2)

               Fl-14 ta' April 2014, il-Kunsill adotta d-Deċiżjoni 2014/214/PESK (2) li ġġedded il-miżuri restrittivi sat-30 ta' April 2015.

               (3)

               Abbażi ta' rieżami tad-Deċiżjoni 2013/184/PESK, il-miżuri restrittivi għandhom jiġġeddu sat-30 ta' April 2016.

               (4)

               Id-Deċiżjoni 2013/184/PESK għandha għalhekk tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   L-Artikolu 3 tad-Deċiżjoni 2013/184/PESK hija sostitwita b'li ġej:

      “Artikolu 3
      Din id-Deċiżjoni għandha tapplika sat-30 ta' April 2016. Hija għandha tinżamm taħt rieżami kostanti. Għandha tiġġedded, jew tiġi emendata kif adatt, jekk il-Kunsill iqis li l-objettivi tagħha ma jkunux intlaħqu.”

   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-28 ta' April 2015.

            Għall-Kunsill

            Il-President

         E. RINKĒVIČS

      (1)  Id-Deċiżjoni tal-Kunsill 2013/184/PESK tat-22 ta' April 2013 dwar il-miżuri restrittivi kontra l-Mjanmar/Burma u li tħassar id-Deċiżjoni 2010/232/PESK (ĠU L 111, 23.4.2013, p. 75).

      (2)  Id-Deċiżjoni tal-Kunsill 2014/214/PESK tal-14 ta' April 2014 li temenda d-Deċiżjoni 2013/184/PESK dwar il-miżuri restrittivi kontra l-Mjanmar/Burma (ĠU L 111, 15.4.2014, p. 84).


title: Deċiżjoni tal-Kunsill tal-20 ta’ April 2015 li taħtar membru supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għas-Slovakkja

text:
               22.4.2015

               MT

               Il-Ġurnal Uffiċjali tal-Unjoni Ewropea

               C 130/5

         DEĊIŻJONI TAL-KUNSILL
   tal-20 ta’ April 2015
   li taħtar membru supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għas-Slovakkja
   (2015/C 130/05)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 2062/94 tat-18 ta’ Lulju 1994 li jistabbilixxi Aġenzija Ewropea għas-Sigurtà u s-Saħħa fuq ix-Xogħol (1), u b’mod partikolari l-Artikolu 8 tiegħu,
   Wara li kkunsidra l-listi ta’ kandidati ppreżentati lill-Kunsill mill-Gvernijiet tal-Istati Membri u mill-organizzazzjonijiet tal-impjegati u ta’ min iħaddem,
   Wara li kkunsidra l-listi tal-membri u tal-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol,
   Billi:

               (1)

               Permezz tad-Deċiżjonijiet tiegħu tat-2 ta’ Diċembru 2013 (2), tat-12 ta’ Ġunju 2014 (3), tat-18 ta’ Novembru 2014 (4), u tal-15 ta’ Diċembru 2014 (5) u d-Deċiżjoni (UE) 2015/453 (6), il-Kunsill ħatar il-membri u l-membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għall-perijodu li jintemm fis-7 ta’ Novembru 2016.

               (2)

               L-organizzazzjoni ta’ min iħaddem BUSINESSEUROPE ippreżentat nomina għal post li jrid jimtela,

         ADOTTA DIN ID-DEĊIŻJONI:
   Artikolu 1
   Il-persuna li ġejja għandha tinħatar bħala membru supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għall-perijodu li jintemm fis-7 ta’ Novembru 2016:
   III.   RAPPREŻENTANTI TAL-ORGANIZZAZZJONIJIET TA’ MIN IĦADDEM

               Pajjiż

               Membru

               Membru supplenti

               Slovakkja

               Is-Sur Štefan PETKANIČ

         Artikolu 2
   Il-Kunsill għandu jaħtar il-membri u l-membri supplenti li għadhom ma ġewx innominati f’data aktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, l-20 ta’ April 2015.

            Għall-Kunsill

            Il-President

         Jānis DŪKLAVS

      (1)  ĠU L 216, 20.8.1994, p. 1.

      (2)  Id-Deċiżjoni tal-Kunsill tat-2 ta’ Diċembru 2013 li taħtar il-membri u l-membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol (ĠU C 360, 10.12.2013, p. 8).

      (3)  Id-Deċiżjoni tal-Kunsill tat-12 ta’ Ġunju 2014 li taħtar il-membri u l-membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għal-Litwanja u Malta (ĠU C 182, 14.6.2014, p. 14); Deċiżjoni tal-Kunsill tat-12 ta’ Ġunju 2014 li taħtar il-membri u l-membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għal Franza (ĠU C 186, 18.6.2014, p. 5).

      (4)  Id-Deċiżjoni tal-Kunsill tat-18 ta’ Novembru 2014 li taħtar membru u membru supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għal-Latvja (ĠU C 420, 22.11.2014, p. 6).

      (5)  Id-Deċiżjoni tal-Kunsill tal-15 ta’ Diċembru 2014 li taħtar membru tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għall-Ġermanja (ĠU C 453, 17.12.2014, p. 2).

      (6)  Id-Deċiżjoni tal-Kunsill (UE) 2015/453 tas-16 ta’ Marzu 2015 li taħtar membru u membru supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għad-Danimarka u l-Ġermanja (ĠU L 75, 19.3.2015, p. 18).


title: Id-Deċiżjoni tal-Kunsill tal-21 ta' Diċembru 1988 dwar il-konklużjoni tal-Ftehim fil-forma ta' Skambju ta' Ittri bejn il-Komunità Ekonomika Ewropea u r-Renju tal-Marokk dwar l-importazzjoni ġewwa l-Komunità ta' insalati tal-frott priservat li joriġinaw mill-Marokk

text:
Avviż Legali Importanti

|

31988D0649

Official Journal L 358 , 27/12/1988 P. 0022 - 0024

		Id-Deċiżjoni tal-Kunsilltal-21 ta' Diċembru 1988dwar il-konklużjoni tal-Ftehim fil-forma ta' Skambju ta' Ittri bejn il-Komunità Ekonomika Ewropea u r-Renju tal-Marokk dwar l-importazzjoni ġewwa l-Komunità ta' insalati tal-frott priservat li joriġinaw mill-Marokk(88/649/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari Artikolu 113 tiegħu,Wara li kkunsidra r-rakkomandazzjoni mill-Kummissjoni,Billi l-Ftehim ta' Kooperazzjoni bejn il-Komunità Ekonomika Ewropea u r-Renju tal-Marokk [1] ġie ffirmat fis-25 ta' April 1976 u daħal fis-seħħ fl-1 ta' Novembru 1978;Billi l-Ftehim fil-forma ta' Skambju ta' Ittri bejn il-Komunità Ekonomika Ewropea u r-Renju tal-Marokk dwar l-importazzjoni ġewwa l-Komunità ta' insalati tal-frott priservat li joriġinaw fil-Marokk għandu jiġi approvat,IDDEĊIDIET KIF ĠEJ:Artikolu 1Il-Ftehim fil-forma ta' Skambju ta' Ittri bejn il-Komunità Ekonomika Ewropea u r-Renju tal-Marokk dwar l-importazzjoni ġewwa l-Komunità ta' insalati tal-frott li joriġinaw fil-Marokk hu b’dan approvat f’ isem il-Komunità.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill hu b'dan awtoriżżat illi jaħtar il-persuna li jkollha s-setgħa li tiffirma l-Ftehim sabiex torbot lill-Komunità.Artikolu 3Din id-Deċiżjoni għandha tidħol fis-seħħ fil-jum ta' wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fil-21 ta' Diċembru 1988.Għall-KunsillIl-PresidentV. Papandreou[1] ĠU L 264, tas-27.9.1978, p. 2.--------------------------------------------------


title: 2011/59/UE: Deċiżjoni tal-Kunsill tal- 25 ta’ Ottubru 2010 dwar l-iffirmar, f’isem l-Unjoni, ta’ Ftehim fil-forma ta’ Protokoll bejn l-Unjoni Ewropea u r-Repubblika Għarbija tal-Eġittu li jistabbilixxi mekkaniżmu għas-soluzzjoni tat-tilwim applikabbli għal tilwimiet li jaqgħu taħt id-dispożizzjonijiet kummerċjali tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika Għarbija tal-Eġittu, minn naħa l-oħra

text:
               1.2.2011

               MT

               Il-Ġurnal Uffiċjali tal-Unjoni Ewropea

               L 27/2

         DEĊIŻJONI TAL-KUNSILL
   tal-25 ta’ Ottubru 2010
   dwar l-iffirmar, f’isem l-Unjoni, ta’ Ftehim fil-forma ta’ Protokoll bejn l-Unjoni Ewropea u r-Repubblika Għarbija tal-Eġittu li jistabbilixxi mekkaniżmu għas-soluzzjoni tat-tilwim applikabbli għal tilwimiet li jaqgħu taħt id-dispożizzjonijiet kummerċjali tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika Għarbija tal-Eġittu, minn naħa l-oħra
   (2011/59/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fl-24 ta’ Frar 2006, il-Kunsill awtorizza lill-Kummissjoni biex tiftaħ negozjati mal-imsieħba fir-reġjun tal-Mediterran sabiex tistabbilixxi mekkaniżmu għas-soluzzjoni tat-tilwim relatat ma’ dispożizzjonijiet kummerċjali.

               (2)

               Dawn in-negozjati twettqu mill-Kummissjoni b’konsultazzjoni mal-kumitat appuntat taħt l-Artikolu 207 tat-Trattat u fil-qafas tad-direttivi tal-innegozjar maħruġa mill-Kunsill.

               (3)

               Dawn in-negozjati ġew konklużi u fis-27 ta’ April 2010 ġie inizjalat Ftehim fil-forma ta’ Protokoll (“il-Protokoll”) bejn l-Unjoni Ewropea u r-Repubblika Għarbija tal-Eġittu li jistabbilixxi mekkaniżmu għas-soluzzjoni tat-tilwim applikabbli għal tilwimiet li jaqgħu taħt id-dispożizzjonijiet kummerċjali tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u r-Repubblika Għarbija tal-Eġittu, min-naħa l-oħra (1).

               (4)

               Il-Protokoll għandu jiġi ffirmat,

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim fil-forma ta’ Protokoll bejn l-Unjoni Ewropea u r-Repubblika Għarbija tal-Eġittu li jistabbilixxi mekkaniżmu għas-soluzzjoni tat-tilwim applikabbli għal tilwimiet li jaqgħu taħt id-dispożizzjonijiet kummerċjali tal-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u r-Repubblika Għarbija tal-Eġittu, min-naħa l-oħra, f’isem l-Unjoni Ewropea (“il-Protokoll”) huwa b’dan approvat f’isem l-Unjoni Ewropea, soġġett għall-konklużjoni tiegħu f’data aktar tard (2).
   Artikolu 2
   Il-President tal-Kunsill huwa b’dan awtorizzat li jinnomina l-persuna(i) awtorizzata(i) biex tiffirma(jiffirmaw) il-Protokoll, f’isem l-Unjoni, soġġett għall-konklużjoni tiegħu.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, il-25 ta’ Ottubru 2010.

            Għall-Kunsill

            Il-President

         C. ASHTON

      (1)  ĠU L 304, 30.9.2004, p. 39.

      (2)  It-test tal-Protokoll ser jiġi ppubblikat mad-Deċiżjoni dwar il-konklużjoni tiegħu.


title: 2013/157/UE: Deċiżjoni tal-Kunsill tas- 7 ta’ Marzu 2013 li tiffissa d-data ta’ applikazzjoni tad-Deċiżjoni 2007/533/ĠAI dwar l-istabbiliment, it-tħaddim u l-użu tas-Sistema ta’ Informazzjoni ta’ Schengen tat-tieni ġenerazzjoni (SIS II)

text:
               27.3.2013

               MT

               Il-Ġurnal Uffiċjali tal-Unjoni Ewropea

               L 87/8

         DEĊIŻJONI TAL-KUNSILL
   tas-7 ta’ Marzu 2013
   li tiffissa d-data ta’ applikazzjoni tad-Deċiżjoni 2007/533/ĠAI dwar l-istabbiliment, it-tħaddim u l-użu tas-Sistema ta’ Informazzjoni ta’ Schengen tat-tieni ġenerazzjoni (SIS II)
   (2013/157/UE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2007/533/ĠAI tat-12 ta’ Ġunju 2007 dwar l-istabbiliment, it-tħaddim u l-użu tas-Sistema ta’ Informazzjoni ta’ Schengen tat-tieni ġenerazzjoni (SIS II) (1), u b’mod partikolari l-Artikolu 71(2) tagħha,
   Billi:

               (1)

               L-Artikolu 71(2) tad-Deċiżjoni 2007/533/ĠAI jispeċifika li d-Deċiżjoni għandha tapplika għall-Istati Membri li jipparteċipaw fis-SIS 1+ minn data li għandha tiġi ffissata mill-Kunsill, li jaġixxi bl-unanimità tal-Membri tiegħu li jirrappreżentaw lill-Gvernijiet tal-Istati Membri li jipparteċipaw fis-SIS 1+.

               (2)

               F’konformità mal-Artikolu 11(3) tar-Regolament tal-Kunsill (UE) Nru 1272/2012 tal-20 ta’ Diċembru 2012 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II) (2) il-bidla għas-SIS II ser tibda fid-data ffissata mill-Kunsill li jaġixxi f’konformità mal-Artikolu 71(2) tad-Deċiżjoni 2007/533/ĠAI.

               (3)

               F’konformità mal-Artikolu 71(3)(a) tad-Deċiżjoni 2007/533/ĠAI, il-Kummissjoni adottat il-miżuri implimentattivi meħtieġa, jiġifieri d-Deċiżjoni ta’ Implimentazzjoni tal-Kummissjoni 2013/115/UE (3) li tadotta l-Manwal SIRENE u miżuri implimentattivi oħra għas-Sistema ta’ Informazzjoni ta’ Schengen tat-tieni ġenerazzjoni (SIS II) u d-Deċiżjoni tal-Kummissjoni 2010/261/UE tal-4 ta’ Mejju 2010 dwar il-Pjan tas-Sigurtà għas-SIS II Ċentrali u l-Infrastruttura tal-Komunikazzjoni (4).

               (4)

               F’konformità mal-Artikolu 71(3)(b) tad-Deċiżjoni 2007/533/ĠAI, l-Istati Membri kollha li qed jipparteċipaw bis-sħiħ fis-SIS 1+ innotifikaw lill-Kummissjoni li għamlu l-arranġamenti tekniċi u legali meħtieġa biex jipproċessaw id-data tas-SIS II u jagħmlu skambju ta’ informazzjoni supplimentari.

               (5)

               F’konformità mal-Artikolu 71(3)(c) tad-Deċiżjoni 2007/533/ĠAI, il-Kummissjoni ddikjarat it-tlestija b’suċċess ta’ test komprensiv tas-SIS II, li twettaq mill-Kummissjoni flimkien mal-Istati Membri. Il-korpi preparatorji rilevanti tal-Kunsill ivvalidaw ir-riżultat propost tat-test u fis-6 ta’ Frar 2013 kkonfermaw li l-livell ta’ prestazzjoni tas-SIS II hu għall-anqas ekwivalenti għal dak miksub bis-SIS 1+.

               (6)

               F’konformità mal-Artikolu 71(3)(d) tad-Deċiżjoni 2007/533/ĠAI, il-Kummissjoni għamlet l-arranġamenti tekniċi meħtieġa biex is-SIS II tkun tista’ tkun konnessa mal-N.SIS II tal-Istati Membri konċernati.

               (7)

               F’konformità mal-Artikolu 9(1) u (5) tar-Regolament (UE) Nru 1272/2012 l-Istati Membri li jipparteċipaw fis-SIS 1+ lestew b’suċċess testijiet funzjonali tas-SIRENE u l-korpi prepratorji rilevanti tal-Kunsill vvalidaw ir-riżultati tagħhom fil-15 ta’ Frar 2013.

               (8)

               Issa li l-kondizzjonijiet stabbiliti mill-Artikolu 71(3) tad-Deċiżjoni 2007/533/ĠAI b’hekk intlaħqu, huwa f’idejn il-Kunsill li jiddetermina d-data minn mindu s-SIS II għandu japplika għall-Istati Membri li jipparteċipaw fis-SIS 1+.

               (9)

               Fid-dawl tal-ħtieġa li d-dħul f’operazzjonijiet tas-SIS II ikun kemm jista’ jkun malajr, din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               (10)

               Fir-rigward tal-Islanda u n-Norveġja, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fis-sens tal-Ftehim konkluż mill-Kunsill tal-Unjoni Ewropea u r-Repubblika tal-Islanda u r-Renju tan-Norveġja dwar l-assoċjazzjoni ta’ dawn tal-aħħar mal-implimentazzjoni, l-applikazzjoni u l-iżvilupp tal-acquis ta’ Schengen (5), li jaqgħu fil-qasam imsemmi fil-punt G tal-Artikolu 1 tad-Deċiżjoni tal-Kunsill 1999/437/KE (6) dwar ċerti arranġamenti għall-applikazzjoni ta’ dak il-Ftehim.

               (11)

               Fir-rigward tal-Isvizzera, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fis-sens tal-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera fl-implimetazzjoni, fl-applikazzjoni u fl-iżvilupp tal-acquis ta’ Schengen (7), li jaqgħu fil-qasam imsemmi fl-Artikolu 1, il-punt G tad-Deċiżjoni 1999/437/KE li jinqara flimkien mal-Artikolu 3 tad-Deċiżjoni tal-Kunsill 2008/146/KE (8).

               (12)

               Fir-rigward tal-Liechtenstein, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fis-sens tal-Protokoll bejn l-Unjoni Ewropea, il-Komunità Ewropea, il-Konfederazzjoni Svizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera fl-implimetazzjoni, fl-applikazzjoni u fl-iżvilupp tal-acquis ta’ Schengen (9), li jaqgħu fil-qasam imsemmi fl-Artikolu 1, il-punt G, tad-Deċiżjoni 1999/437/KE moqri flimkien mal-Artikolu 3 tad-Deċiżjoni tal-Kunsill 2011/350/UE (10).

               (13)

               B’mod konformi mal-Artikoli 1 u 2 tal-Protokoll (Nru 22) dwar il-pożizzjoni tad-Danimarka anness għat-Tratttat dwar l-Unjoni Ewropea u t-Trattat dwar il-Funzjonament tal-Unjoni Ewropea, id-Danimarka mhix tieħu sehem fl-adozzjoni ta’ din id-Deċiżjoni u mhix marbuta biha jew soġġetta għall-applikazzjoni tagħha. Billi din id-Deċiżjoni tibni fuq l-acquis ta’ Schengen, id-Danimarka għandha, skont l-Artikolu 4 ta’ dak il-Protokoll, tiddeċiedi fi żmien sitt xhur wara li l-Kunsill ikun iddeċieda dwar din id-Deċiżjoni jekk hijiex sejra timplimentaha fil-liġi nazzjonali tagħha.

               (14)

               Ir-Renju Unit qed jieħu sehem f’din id-Deċiżjoni, skont l-Artikolu 5(1) tal-Protokoll (Nru 19) dwar l-acquis ta’ Schengen integrat fil-qafas tal-Unjoni Ewropea, anness għat-Trattat tal-Unjoni Ewropea u għat-Trattat dwar il-Funzjonament tal-Unjoni Ewropea, u l-Artikolu 8(2) tad-Deċiżjoni tal-Kunsill 2000/365/KE tad-29 ta’ Mejju 2000 dwar it-talba tar-Renju Unit tal-Gran Brittanja u l-Irlanda ta’ Fuq biex jieħdu parti f’xi dispożizzjonijiet tal-acquis ta’ Schengen (11).

               (15)

               L-Irlanda qed tieħu sehem f’din id-Deċiżjoni skont l-Artikolu 5(1) tal-Protokoll (Nru 19) dwar l-acquis ta’ Schengen integrat fil-qafas tal-Unjoni Ewropea, anness għat-Trattat tal-Unjoni Ewropea u għat-Trattat dwar il-Funzjonament tal-Unjoni Ewropea, u l-Artikolu 6(2) tad-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (12).

               (16)

               Din id-Deċiżjoni hija mingħajr preġudizzju għall-arranġamenti għall-parteċipazzjoni parzjali tal-Irlanda u tar-Renju Unit fl-acquis ta’ Schengen kif determinat bid-Deċiżjonijiet 2002/192/KE u 2000/365/KE rispettivament.

               (17)

               Fir-rigward ta’ Ċipru, din id-Deċiżjoni tikkostitwixxi att li jibni fuq, jew b’mod ieħor huja relatata mal-acquis ta’ Schengen fit-tifsira tal-Artikolu 3(2) tal-Att tal-Adeżjoni tal-2003,

               (18)

               Għandu jiġi nnutat illi r-Regolament (KE) Nru 1986/2006 tal-Parlament Ewropew u tal-Kunsill tal- 20 ta’ Diċembru 2006 dwar l-aċċess għas-Sistema ta’ Informazzjoni ta’ Schengen tat-Tieni Ġenerazzjoni (SIS II) mis-servizzi fl-Istati Membri responsabbli għall-ħruġ ta’ ċertifikati ta’ reġistrazzjoni tal-vetturi (13) għandu, skont l-Artikolu 3 tiegħu, japplika mid-data stabbilita skont l-Artikolu 71(2) tad-Deċiżjoni 2007/533/ĠAI,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2007/533/ĠAI għandha tapplika għall-Istati Membri li jipparteċipaw fis-SIS 1+ mid-9 ta’ April 2013.
   Artikolu 2
   Din id-Deċiżjoni għandha tidħol fis-seħħ dakinhar tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, is-7 ta’ Marzu 2013.

            Għall-Kunsill

            Il-President

         A. SHATTER

      (1)  ĠU L 205, 7.8.2007, p. 63.

      (2)  ĠU L 359, 29.12.2012, p. 21.

      (3)  ĠU L 71, 14.3.2013, p. 1.

      (4)  ĠU L 112, 5.5.2010, p. 31.

      (5)  ĠU L 176, 10.7.1999, p. 36.

      (6)  ĠU L 176, 10.7.1999, p. 31.

      (7)  ĠU L 53, 27.2.2008, p. 52.

      (8)  ĠU L 53, 27.2.2008, p. 1.

      (9)  ĠU L 160, 18.6.2011, p. 21.

      (10)  ĠU L 160, 18.6.2011, p. 19.

      (11)  ĠU L 131, 1.6.2000, p. 43.

      (12)  ĠU L 64, 7.3.2002, p. 20.

      (13)  ĠU L 381, 28.12.2006, p. 1.